Nafarroako Parlamentuko Mahaiak, 2021eko martxoaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa de Simón Caballero andreak aurkeztutako gaurkotasun handiko galdera, heriotza duinerako eskubidea gauzatze aldera eskakizunak betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko martxoaren 22an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak 2021eko martxoaren 25eko Osoko Bilkuran ahoz erantzun dezan:

Kongresuko Osoko Bilkurak eutanasia arautzen duen legea onetsi du. Eutanasiaren despenalizazioa eta heriotza duina izateko eskubidea errealitate bat izanen da Espainiako estatuan heldu den uztailetik aitzina.

Bitartean, autonomia erkidegoetako Berme eta Ebaluazio batzordeak eratu beharko dira, zeinak hiltzeko laguntzaren prestazioaren aplikazioa egiaztatuko baitute.

Arauak jasotzen du, nola ez, prestazio honetan zuzenean inplikatuta dauden osasun arloko profesionalek kontzientzia eragozpena baliatu ahal izanen dutela, aldez aurretik idatzita jasota uzten badute.

Nafarroako Gobernuak zer ibilbide-orri aurreikusten du, arauak ematen duen hiru hilabeteko epean betetzeko autonomia erkidegoei ezarritako betekizunak, Nafarroako Foru Komunitatean heriotza duinerako eskubidea gauzatze aldera, eskubide hori indarrean dagoenean?

Iruñean, 2021eko martxoaren 22an

Foru parlamentaria: María Luisa de Simón Caballero